Komisjoni määrus (EÜ) nr 2118/2003,

2. detsember 2003,

millega muudetakse nõukogu määrust (EÜ) nr 1420/1999 ja määrust (EÜ) nr 1547/1999 teatavat liiki jäätmete vedamise kohta Tansaaniasse ning Serbiasse ja Montenegrosse

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 1. veebruari 1993. aasta määrust (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, [1] viimati muudetud komisjoni määrusega (EÜ) nr 2557/2001, [2] eriti selle artikli 17 lõiget 3,

võttes arvesse nõukogu 29. aprilli 1999. aasta määrust (EÜ) nr 1420/1999, millega kehtestatakse ühised eeskirjad ja menetlused teatavat liiki jäätmete vedamiseks teatavatesse OECD-välistesse riikidesse [3] (viimati muudetud komisjoni määrusega (EÜ) nr 2243/2001 [4], eriti selle artikli 3 lõiget 5,

ning arvestades järgmist:

(1) 21. oktoobril 2002 saatis komisjon Jugoslaavia Liitvabariigile suulise teate, küsides, kas Jugoslaavia kiidab heaks tavajäätmete ekspordi ühenduse territooriumilt ümbertöötlemiseks ja kui kiidab, siis millist võimalikku kontrollimenetlust kavatsetakse kohaldada.

(2) Oma 30. jaanuari 2003. aasta vastuses teatas Serbia ja Montenegro komisjonile, et kõikide määruse (EMÜ) nr 259/93 II lisas loetletud jäätmete import ühendusest kiidetakse heaks ja mingit kontrollimenetlust ei kohaldata. Et endine Jugoslaavia Liitvabariik muutis hiljuti oma põhiseadust ja nime ja sellest on saanud "Serbia ja Montenegro", peaks taotlus (et kõik jäätmed oleksid käsitletud komisjoni määruse (EÜ) nr 1547/1999, [5] viimati muudetud määrusega (EÜ) nr 2243/2001, [6] D lisas) kajastuma uues, uue riigi nimega kandes.

(3) 27. veebruaril 2003 teatas Tansaania komisjonile ametlikult muudatusest menetluses, mida kohaldatakse taaskasutatavate jäätmete impordi suhtes ühenduse territooriumilt. Jaotisesse GE 010 ex700100 kuuluvate jäätmete import ei ole enam keelatud ja selle suhtes kohaldatakse üksnes tavapäraste äritehingute suhtes kohaldatavaid menetlusi.

(4) Vastavalt määruse (EMÜ) nr 259/93 artikli 17 lõikele 3 teatati nõukogu jäätmeid käsitleva 15. juuli 1975. aasta direktiivi 75/442/EMÜ [7] (viimati muudetud komisjoni otsusega 96/350/EÜ [8] artikli 18 alusel loodud komiteele Tansaania ametlikust taotlusest ning Serbia ja Montenegro ametlikust taotlusest 30. aprillil 2003.

(5) Nende riikide uue olukorra arvestamiseks tuleb samal ajal muuta määrust (EÜ) nr 1420/1999 ja määrust (EÜ) nr 1547/1999.

(6) Käesoleva määrusega ettenähtud meetmed on kooskõlas direktiivi 75/442/EMÜ artikli 18 alusel loodud komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1547/1999 D lisa muudetakse vastavalt käesoleva määruse I lisale.

Artikkel 2

Määruse (EMÜ) nr 1420/1999 A lisa muudetakse vastavalt käesoleva määruse II lisale.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. detsember 2003

Komisjoni nimel

komisjoni liige

Pascal Lamy

[1] EÜT L 30, 6.2.1993, lk 1.

[2] EÜT L 349, 31.12.2001, lk 1.

[3] EÜT L 166, 1.7.1999, lk 6.

[4] EÜT L 303, 20.11.2001, lk 11.

[5] EÜT L 185, 17.7.1999, lk 1.

[6] EÜT L 303, 20.11.2001, lk 11.

[7] EÜT L 194, 25.7.1975, lk 39.

[8] EÜT L 135, 6.6.1996, lk 32.

--------------------------------------------------

I LISA

Määruse (EÜ) nr 1547/1999 D lisa muudetakse järgmiselt.

1. D lisas lisatakse São Tomé e Príncipet käsitleva kande ja Sierra Leonet käsitleva kande vahele järgmine kanne:

"SERBIA JA MONTENEGRO

Kõik liigid".

2. Tansaaniat käsitlev kanne asendatakse järgmisega:

"TANSAANIA

1. Jaotises GE (Laialikandumatud

[1]

klaasijäätmed):

GE 010 ex700100 | Klaasikillud jm klaasijäätmed ja -jäägid, v.a katoodkiirtetorudest saadud jm aktiveeritud (kattekihtidega) klaas |

2. Jaotises GJ (Tekstiilijäätmed)

GJ 120 – 630900 | Kantud rõivad jm kulunud tekstiilesemed" |

[1] "Laialikandumatute" hulka ei arvata pulbri, setete ja tolmu kujul esinevaid jäätmeid ning tahkeid jäätmeid, mis sisaldavad ohtlikke kapseldunud vedelikke.

--------------------------------------------------

II LISA

Määruse (EÜ) nr 1420/1999 A lisas asendatakse Tansaaniat käsitlev kanne järgmisega:

"Kõik liigid, välja arvatud:

1. Jaotises GE (Laialikandumatud

[1]

klaasijäätmed):

GE 010 ex700100 | Klaasikillud jm klaasijäätmed ja -jäägid, v.a katoodkiirtetorudest saadud jm aktiveeritud (kattekihtidega) klaas |

2. Jaotises GJ (

"Tekstiilijäätmed"

):

GI 120 – 630900 | Kantud rõivad jm kulunud tekstiilesemed" |

[1] "Laialikandumatute" hulka ei arvata pulbri, setete ja tolmu kujul esinevaid jäätmeid ning tahkeid jäätmeid, mis sisaldavad ohtlikke kapseldunud vedelikke.

--------------------------------------------------